**Ревизорски извјештај**

|  |  |
| --- | --- |
| **Назив ревизије:** | Ревизија накнада одборника и чланова скупштинских комисија у Стручној служби Скупштине општине Прњавор |
| **Временски период обухваћен ревизијом:** | 01/03/2023 - 31/03/2023 |
| **Број ревизије:** | 13-014-60/23 |
| **Назив ревидираног субјекта/oрганизационе јединице укључене у ревидирани процес:** | Стручна служба Скупштине општине Прњавор |
| **Вођа ревизорског тима:** | Зоран Дебељак |
| **Чланови ревизорског тима:** | Зоран Дебељак |
| ИЗВРШНИ РЕЗИМЕ | |
| **Слободан текст** (навести кратак опис циљева и обима ревизије, најзначајнијих налаза ревизије и њима везаних ризика) | Највећа буџетска ставка у Стручној служби Скупштине општине Прњавор (412900 - Накнаде одборника и чланова скупштинских комисија) је предмет ове интерне ревизије како би се увјерили на који начин се иста адекватно планира и да ли се средства исплаћују за наведене намјене односно на који начин се исплаћује одборничка накнада и накнада за рад скупштинских радних тијела. Овом интерном ревизијом је обухваћена 2022. година мандатног сазива одборника 2020-2024. година и именована скупштинска радна тијела из истог сазива. Средства за одборнике се исплаћују мјесечно и о томе води рачуна стручна служба, док се исплате скупштинским радним тијелима реализују на основу записника о одржаним сједницама и евиденцијама о присуству, а исте се не исплаћују уколико су чланови скупштинских радних тијела одборници или запослени у општинској управи, а што је у складу са важећом одлуком. |
| 1. УВОД | |
| * 1. **Основ за ревизију:** |  |
| * 1. **Предмет ревизије:** |  |
| **1.3. Циљеви интерне ревизије:** | 1. Осигурати да се средства исплаћују одборницима у складу са важећим одлукама.  2. Осигурати да се средства исплаћују именованим скупштинским радним тијелима.  3. Осигурати да се средства исплаћују скупштинским радним тијелима на основу записника о одржаним сједницама.  4. Осигурати да је највећа буџетска ставка (Конто 412900 - Накнаде одборника и чланова скупштинских комисија) адекватно планирана. |
| **1.4. Обим интерне ревизије:** | - Одлука о накнадама одборницима и члановима радних тијела Скупштине општине Прњавор ("Службени гласник општине Прњавор" број 13/14 и 31/16),  - финансијски преглед исплата са буџетске ставке 412900 - Накнаде одборника и чланова скупштинских комисија у 2022. години,  - рјешење о потврђивању мандата одборницима у Скупштини општине Прњавор мандатног сазива 2020-2024. године,  - рјешења о именовању комисија и скупштинских радних тијела,  - записници о одржаним сједницама у 2022. години,  - примјери слања исплата у финансије |
| **1.5. Полазне информације о ревидираном подручју**: | На основу Одлуке о накнадама одборника и члановима радних тијела Скупштине општине Прњавор („Службени гласник општине Прњавор“ број 13/14 и 31/16) дефинисана је накнада одборницима и члановима радних тијела Скупштине општине Прњавор. Под скупштинским радним тијелима подразумјевају се комисије, одбори и савјети именовани од стране Скупштине општине Прњавор, а у току 2022. године дјеловало је 15 различитих скупштинских радних тијела и то: Комисија за избор и именовање, Статутарно-правна комисија, Комисија за привреду и финансије, Комисија за друштвене дјелатности, Комисија за мјесне заједнице, Комисија за награде и признања, Комисија за вјерска питања, Комисија за питања младих, Одбор за људска права, представке и притужбе, Одбор за регионалну и међународну сарадњу, Одбор једнаких могућности, Етички одбор, Одбор за борачко-инвалидску заштиту, Савјет за спорт и Савјет за културу.  Одборници Скупштине општине Прњавор имају право на одборничку накнаду (одборнички додатак) која се утврђује у мјесечном износу, за вријеме трајања мандата, која им припада за вршење одборничке дужности. Право на накнаду одборник стиче даном верификације мандата па до престанка мандата. На име извршавања одборничких дужности утврђује се мјесечна одборничка накнада у висини од 50 % просјечне нето плате исплаћене у општинској управи у претходној години, не укључујући плате функционера. Просјечну нето плату исплаћену у општинској управи у претходној години, која представља основицу за обрачун мјесечне накнаде одборника у текућој години утврђује начелник општине и објављује се у „Службеном гласнику општине Прњавор“.  Чланови радних тијела Скупштине општине Прњавор имају право на новчану накнаду у висини дневнице, утврђене важећим прописима, за долазак на сваку сједницу радног тијела. Право на новчану накнаду немају чланови радних тијела из реда одборника Скупштине општине Прњавор и чланови радних тијела који су у радном односу у општинској управи, јавним установама и предузећима чији је оснивач Скупштина општине Прњавор. |
| **1.6. Позитивни налази**: | Увидом у рекапитулацију накнада одборника за 2022. годину уочено је да је у бруто износу исплаћено укупно 226.081,00 КМ. На име чистог дохотка одборницима је исплаћивано 435,88 КМ мјесечно, а што је 50 % од просјечне нето плате у Општинској управи општине Прњавор у 2021. години која је износила 871,75 КМ. Већина одборника је имала исплату свих 12 мјесеци изузев у пар случајева одборника гдје је долазило до ротације са мјеста одборника на мјесто предсједника и потпредсједника Скупштине општине Прњавор гдје су важила другачија правила за исплату накнаде. Рекапитулацијом исплата накнада скупштинским радним тијелима у 2022. години утврђено је да је у бруто износу исплаћено 1.332,78 КМ (заједно са порезима и доприносима) од чега је чистог дохотка било 800,00 КМ који је исплаћен за 16 особа на основу записника и одржаних сједница. Разлог због чега је исплаћено за само 16 особа на 15 различитих комисија се налази у томе што у скупштинска радна тијела углавном улазе одборници Скупштине општине Прњавор који, према члану 8. став (2) Одлуке о накнадама, немају право на новчану накнаду.Након сваке одржане сједнице скупштинског радног тијела сачињава се записник у коме се детаљно образложе разлози одржавања сједнице, као и који чланови су присуствовали сједници, те на основу тога се формирају спискови за исплату накнада скупштинских радних тијела. Упоредним прегледом укупно исплаћених средстава накнада скупштинских радних тијела и записника одржаних сједница, закључено је да су средства исплаћена у складу са присуствима на сједницама. |
| **1.7. Одговорности:** |  |
| **1.8. Ограничења ревизије:** |  |
|  |  |
| 2. НАЛАЗИ, ЗАКЉУЧЦИ И ПРЕПОРУКЕ | |
| **Претходни ревизијски преглед** (спровођење препорука из претходне ревизије) |  |
| **Контролни циљ** | Осигурати да се средства исплаћују одборницима у складу са важећим одлукама. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 1 - На основу Рјешења о потврђивању мандата одборницима у Скупштини општине Прњавор мандатног сазива 2020-2024. године ("Службени гласник општине Прњавор" број 57/20) наведени су сви одборници којима је припадала одборничка накнада у 2022. години изузев за Драгану Њежић која је вратила мандат, а на њено мјесто је дошао Милан Радуловић. У новембру 2022. године Милан Петровић је такође вратио мандат одборника и накнаде су исплаћиване до датума напуштања, а за посљедњи мјесец 2022. године накнада је исплаћена новом одборнику Суботић Дејану који је дошао на његово мјесто. Увидом у рекапитулацију накнада одборника за 2022. годину уочено је да је у бруто износу исплаћено укупно 226.081,00 КМ. На име чистог дохотка одборницима је исплаћивано 435,88 КМ мјесечно, а што је 50 % од просјечне нето плате у Општинској управи општине Прњавор у 2021. години која је износила 871,75 КМ. Поред чистог дохотка, Одјељење за финансије је на име одборничке накнаде исплаћивало и порезе и доприносе. Већина одборника је имала исплату свих 12 мјесеци изузев у пар случајева одборника гдје је долазило до ротације са мјеста одборника на мјесто предсједника и потпредсједника Скупштине општине Прњавор гдје су важила другачија правила за исплату накнаде јер на основу члана 6. Одлуке о накнадама одборницима, предсједник и потпредсједник скупштине, који своју функцију обављају са статусом запосленог лица, немају право на одборничку накнаду за вријеме обављања функције и након престанка функције за вријеме док остварују право на накнаду плате. Такође, одборник Милан Петровић је имао 10 пуних исплата током 2022. године и 11. умањену исплату јер је иста обрачуната са даном напуштања (у току новембра 2022. године), те је једна накнада исплаћена за новог одборника за задњи мјесец 2022. године који је дошао на његово мјесто. |
| **Препоруке** (корективна активност коју треба провести): |  |
| **Контролни циљ** | Осигурати да се средства исплаћују именованим скупштинским радним тијелима. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 2 - Под скупштинским радним тијелима подразумјевају се комисије, одбори и савјети именовани од стране Скупштине општине Прњавор, а у току 2022. године дјеловало је 15 различитих скупштинских радних тијела и то: Комисија за избор и именовање, Статутарно-правна комисија, Комисија за привреду и финансије, Комисија за друштвене дјелатности, Комисија за мјесне заједнице, Комисија за награде и признања, Комисија за вјерска питања, Комисија за питања младих, Одбор за људска права, представке и притужбе, Одбор за регионалну и међународну сарадњу, Одбор једнаких могућности, Етички одбор, Одбор за борачко-инвалидску заштиту, Савјет за спорт и Савјет за културу. Рекапитулацијом исплата накнада скупштинским радним тијелима у 2022. години утврђено је да је у бруто износу исплаћено 1.332,78 КМ (заједно са порезима и доприносима) од чега је чистог дохотка било 800,00 КМ који је исплаћен за 16 особа на основу записника и одржаних сједница. Разлог због чега је исплаћено за само 16 особа на 15 различитих комисија се налази у томе што у скупштинска радна тијела углавном улазе одборници Скупштине општине Прњавор који, према члану 8. став (2) Одлуке о накнадама, немају право на новчану накнаду, као ни чланови радних тијела који су у радном односу у општинској управи, јавним установама и предузећима чији је оснивач Скупштина општине Прњавор. Анализом исплата за 16 особа на име накнада скупштинских радних тијела у 2022. години дошло се до закључка да је свакој особи исплаћена накнада јер је била члан неког скупштинског радног тијела, а да при том није била ослобођена од добијања накнаде. Именована радна тијела тренутног скупштинског сазива су објављена у "Службеном гласнику општине Прњавор" број 5/21 и сви чланови који су добили накнаду у 2022. години су се налазили у наведеном Службеном гласнику изузев за двије особе које су накнадним измјенама именоване као чланови скупштинских радних тијела, а ради се о Дајани Башић из Комисије за питања младих и Јовани Његован из Одбора једнаких могућности. На званичној општинској интернет страници у дијелу Скупштина могу се наћи сви тренутно именовани чланови скупштинских радних тијела. |
| **Препоруке** (корективна активност коју треба провести): |  |
| **Контролни циљ** | Осигурати да се средства исплаћују скупштинским радним тијелима на основу записника о одржаним сједницама. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 3 - Након сваке одржане сједнице скупштинског радног тијела сачињава се записник у коме се детаљно образложе разлози одржавања сједнице, као и који чланови су присуствовали сједници, те на основу тога се формирају спискови за исплату накнада скупштинских радних тијела. У току 2022. године било је 5 дописа о исплати према Одјељењу за финансије везано за накнаде скупштинским радним тијелима. Накнаде су исплаћиване искључиво члановима који су испуњавали услове да је добију, а у сваком допису је наведено коме се исплаћује накнада, на основу које сједнице и које комисије. Упоредним прегледом укупно исплаћених средстава накнада скупштинских радних тијела и записника одржаних сједница, закључено је да су средства исплаћена у складу са присуствима на сједницама. |
| **Препоруке** (корективна активност коју треба провести): |  |
| **Контролни циљ** | Осигурати да је највећа буџетска ставка (Конто 412900 - Накнаде одборника и чланова скупштинских комисија) адекватно планирана. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 4 - Средства планирана у буџету општине Прњавор за 2022. годину ("Службени гласник општине Прњавор" број 2/22) на ставци 412900 - Накнаде одборника и чланова скупштинских комисија износe 244.000,00 КМ и иста су остала непромјењена и приликом ребаланса буџета што је показатељ да су средства адекватно планирана. Приликом планирања средстaва стални износ средстава су накнаде одборника које су у фиксном износу и исплаћују се сваког мјесеца. Варијабилни дио планирања су скупштинска радна тијела јер се не зна унапријед колико тачно сједница ће се одржати у току године на основу којих ће се исплаћивати накнада члановима. У буџету општине Прњавор за 2023. годину ("Службени гласник општине Прњавор" број 33/22) на наведеној ставци средства су повећана за 26.000,00 КМ у односу на претходну годину односно износе 270.000,00 КМ. Разлог за повећање износа средстава на овој ставци је повећање просјечне нето плате општинске управе у односу на претходну годину (у 2021. години је износила 871,75 КМ, док је у 2022. години износила 981,40 КМ) а иста служи као основ за исплату одборницима (50 % просјечне нето плате), као и због очекиваног повећаног броја одржавања сједница скупштинских радних тијела у току 2023. године, а на захтјев координатора МЕГ пројекта који очекују активније учешће скупштинских радних тијела и чешће одржавање сједница. |
| **Препоруке** (корективна активност коју треба провести): |  |
| **Прихваћене:** |  |
| **Коментар руководства:** |  |
| 3. ПРИЛОЗИ | |
|  |  |
|  |  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  | |  |  |
|  | | | Зоран Дебељак, интерни ревизор | | | |
|  | | | | | | |
| Коначан ревизорски извјештај је достављен: | | | |  | | |
| Стручна служба Скупштине општине Прњавор  Руководилац субјекта,  а/а | | | | | | |